Video: Bestellings vir vlieënde motors rol inDie Terrafugia Transition op pad na die lughawe Foto: terrafugia.com Die maatskappy Terrafugia se vlieënde motor, die Transition, sal dalk eers oor twee jaar in produksie wees, maar daar is reeds 100 van dié voertuie bestel. Die Transition, wat reeds toetsvlugte onderneem het (kyk video) sal teen sowat 160 km/h tot meer as 3 000 meter hoog kan vlieg. Voor die vlug, of na die landing, kan die vlerke ingetrek word en doodeenvoudig na ‘n vulstasie gery word om brandstof in te neem. En dan in ‘n gewone motorhuis gebêre word. Elke voertuig kos ongeveer $279,000 (ongeveer R3 miljoen) elk. Terrafugia se tweede model, die TF-X, sal vertikaal kan opstyg en land, en teen sowat 320 km/h kan vlieg. Hiervoor sal voornemende kopers egter nog tussen agt en 12 jaar moet wag. Klik hier vir meer inligting oor die voertuig. Bron: Boston Business Journal